हामीले यो तथ्यांकलार्इ वरिष्ठ नेताको गृहजिल्ला अनुसार विश्लेषण गरेका छौं। पूर्वबाट नै सुरु गर्दा पहिलो झापाबाट सुरु गरौं। झापा नेकपा एमालेका अध्यक्ष केपी शर्मा ओली र नेपाली काँग्रेसका पूर्वमहामन्त्री कृष्णप्रसाद सिटौलाको पनि गृहजिल्ला हो। यो जिल्ला धेरै मतदाता थपिएको जिल्ला मध्ये तेस्रो नम्बरमा परेको छ। यसमा यही पार्टीका धेरै मतदाता थपिए भन्ने यकीन गर्न त गाह्रै पर्ला। तर पनि यो दुर्इ शीर्ष नेताहरुको गृह जिल्लामा पछिल्लो ४ वर्षमा मात्रै १ लाख ३० हजार सात सय ३७ जना मतदाता थपिएका छन्।
